
2016/2017-es nevelési év nyári zárva tartására
Polgármesteri Hivatal
Dr. Papp Antal 

polgármester
Martfű

Szent I. tér 1.
Tisztelt Polgármester Úr! 

A nemzeti köznevelésről szóló 2011. évi CXC. törvény 83. § (2) bekezdésének b pontjában foglaltak szerint a fenntartó dönt az óvoda heti és éves nyitvatartási idejének meghatározásáról.

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet 3. § (7) bekezdése szerint az óvoda nyári zárva tartásáról legkésőbb február tizenötödikéig, a nevelés nélküli munkanapokról legalább hét nappal a zárva tartást megelőzően a szülőket tájékoztatni kell.

A gyermekek védelméről és a gyámügyi igazgatásról szóló 1997. évi XXXI. törvény 42. § (5) bekezdése értelmében a fenntartó hagyja jóvá a bölcsőde nyári zárva tartási rendjét.

A jogszabályi előírások alapján, levelem mellékletében javaslatot teszek a Játékvár Óvoda és Bölcsőde 2017. évi nyári zárva tartási rendjére.
A javaslat szerint a nyári időszakban, az óvodában a gyermekek folyamatos elhelyezése biztosított, a bölcsődében a zárva tartás alatt a szülők gondoskodnak a gyermekek elhelyezéséről.

Kérem javaslatom előterjesztését és elfogadását.

Martfű, 2017. január 13.

